Pa vermoor drie kinders, neem eie lewe | Maroela Media
'n Pa het sy drie kinders vermoor voor hy homself om die lewe gebring het.
Kapt. Dineo Koena, woordvoerder van die polisie, het gesê die voorval het in Mthatha in die Oos-Kaap plaasgevind.
Volgens Koena is die liggame van die pa en kinders Maandagoggend in die huis in Northcrest gevind nadat 'n familielid die polisie in kennis gestel het.
Die 48-jarige pa het sy twee dogters, onderskeidelik ses en agt jaar oud, en sy negejarige seun doodgeskiet voor hy homself om die lewe gebring het.
Koena het gesê die motief vir die moorde is nog nie bekend nie. Die oorledenes se name word weerhou tot al hul naasbestaandes van hul dood ingelig is.
Die polisie ondersoek sake van moord en 'n geregtelike doodsondersoek word gedoen.
Hartseer mens weti waardeur iemand anders gaan nie onnodig want gewoonlik het n mens net iemand nodig om mee te praat of die regte hulp nodig so moet nie "juge" nie :(
Ek wonder altyd of hierdie dinge gebeur oor n ma wat die pa probeer bykom om hom met die kinders te dreig.Ek het al baie gehoor hoe ma's spog hoe hulle die kinders van die pa af gaan weghou.Dis n magtige wapen.Indien dit so is,wil ek dames vra om dit te staak.Pa's is ook lief vir hulle kinders
Mens weet nie die waarheid. Dalk is daar nie n ma. Die pa werkloos en sonder geld en kos. Nou wat dan? Sien nie kans verder nie en kan nie sy kinders agterlaat. Vir hom was dit dalk die enigste uitweg. Ek het nie kinders, maar as ek die dag so drastiese stap moet neem, vat ek my diere saam. Want hul sal hul in elk geval dood treur. Hoop hulle almal rus in vrede
Ek voel soos jy, Donderstorm. Dit is ontsettend tragies. In hierdie Kersseisoen gebeur die dinge ongelukkig meer. Mense dink dikwels ander is so eufories gelukkig en hulle voel dan abnormaal. Kinders verwag dikwels wat 'n ouer nie kan gee nie en mense wanhoop. Hoe sal mens weet? Niemand kan oordeel nie. Hê net genade vir ander. Hê net empatie met ander. Hê net groot liefde en ruimte in jou hart vir ander. Sien ander raak. Hoor en luister na ander. Lewe is kosbaar.